
ŠAKIŲ RAJONO SAVIVALDYBĖS TARYBA

SPRENDIMAS

DĖL GYVENAMŲJŲ PATALPŲ PIRKIMO

2012 m. rugpjūčio 30 d. Nr. T-298
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 6 str. 15 p., 48 str. 1 d., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 6 str. 5 p., Vyriausybės 2012 m. birželio 13 d. nutarimu Nr. 681 „Dėl 2012 metų Lietuvos Respublikos Valstybės biudžeto asignavimų, skirtų savivaldybių socialinio būsto fondui plėtoti, paskirstymo savivaldybėms plano patvirtinimo“ (Žin., 2012, Nr. 67-3410) ir rajono savivaldybės tarybos 2009 m. gegužės 28 d. sprendimu Nr. T-190 patvirtintu Savivaldybės socialinio būsto fondo sudarymo tvarkos aprašu, nusprendžia:


1. Pirkti skelbiamų derybų būdu vieno kambario gyvenamuosius butus Šakių rajone. 

  
2. Pavesti rajono savivaldybės administracijos direktoriui organizuoti ir vykdyti pirkimo procedūrą Lietuvos Respublikos Vyriausybės 2003 m. birželio 25 d. nutarimu Nr. 841 (Žin., 2003, Nr. 64-2899; 2004, Nr. 32-1016) patvirtintu Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimo tvarkos aprašu.

